Na temelju članka 48. Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), Zakona o financijskom poslovanju i računovodstvu neprofitnih organizacija (Narodne novine, br. 121/14 i 114/22), sukladno odredbama Zakona o udrugama (Narodne novine, br. 74/14, 70/17, 98/19 i 151/22) i Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, br. 26/15 i 37/21) te članku 55. Statuta Grada Makarske (Glasnik Grada Makarske, br. 3/21), Gradonačelnik Grada Makarske dana 18. siječnja 2024. godine, donosi

**II. IZMJENU I DOPUNU PRAVILNIKA O FINANCIRANJU PROGRAMA/PROJEKATA/MANIFESTACIJA OD INTERESA ZA OPĆE DOBRO IZ PRORAČUNA GRADA MAKARSKE**

**Članak 1.**

U Pravilniku o financiranju programa/projekata/manifestacija od interesa za opće dobro iz proračuna Grada Makarske (Glasnik Grada Makarske, br. 18/18 i 27/23), članak 16. mijenja se i glasi:

„(1) Dokumentacija za provedbu natječaja (u nastavku: natječajna dokumentacija), obuhvaća:

1. temeljni dokument za raspisivanje i provedbu natječaja
2. tekst natječaja
3. upute za prijavitelje
4. obrasce za prijavu programa/projekta/manifestacije:
	1. obrazac opisa programa/projekta/manifestacije
	2. obrazac proračuna programa/projekta/manifestacije
5. popis priloga koji se prilažu prijavi
6. obrazac izjave o nepostojanju dvostrukog financiranja programa/projekta/manifestacije
7. obrazac za provjeru ispunjavanja propisanih (formalnih) uvjeta
8. obrazac za ocjenu kvalitete/vrijednosti programa/projekta/manifestacije
9. obrazac ugovora o financiranju programa/projekta/manifestacije
10. obrasce za izvještavanje:
	1. obrazac opisnog izvještaja provedbe programa/projekta/manifestacije
	2. obrazac financijskog izvještaja provedbe programa/projekta/manifestacije
11. i dr.“.

**Članak 2.**

U Pravilniku o financiranju programa/projekata/manifestacija od interesa za opće dobro iz proračuna Grada Makarske (Glasnik Grada Makarske, br. 18/18 i 27/23), članak 19. mijenja se i glasi:

„(1) Sva natječajna dokumentacija po svome obliku i sadržaju mora biti u skladu s odredbama Uredbe i ovoga Pravilnika.

(2) Načine prijave na natječaj i predaje natječajne dokumentacije Grad propisuje u natječaju, u skladu s odredbama Uredbe i ovoga Pravilnika.“.

**Članak 3.**

U Pravilniku o financiranju programa/projekata/manifestacija od interesa za opće dobro iz proračuna Grada Makarske (Glasnik Grada Makarske, br. 18/18 i 27/23), članak 21. mijenja se i glasi:

„(1) Natječaj ne smije biti otvoren manje od 30 dana od datuma objave.

(2) Ocjenjivanje prijava, donošenje odluke o financiranju i vrijeme potpisivanja ugovora s udrugama čiji su programi/projekti/manifestacije prihvaćeni za financiranje mora biti dovršeno u roku od 120 dana, računajući od zadnjeg dana za dostavu prijava.“.

**Članak 4.**

Ova Odluka stupa na snagu prvog dana od dana objave u Glasniku Grada Makarske.

KLASA: 402-08/18-01/92

URBROJ: 2181-6-06-3-24-3

U Makarskoj, 18. siječnja 2024.

GRADONAČELNIK
dr. sc. Zoran Paunović